﻿ Նորաձև և անդեմ. 7 նշան, որ դուք չունեք ձեր ոճը
Դուք ուշադրությամբ հետևում եք նորաձևությանը` գնելով բոլոր թրենդային իրերը, սակայն միևնույն է, մշտապես ձեզ բռնացնում ենք այն մտքի վրա, որ ինչ-որ բան ձեր ոճի հետ այն չէ: Միգուցե խնդիրն այն է, որ դուք ուղղակի չու՞նեք այդ ոճը:
Ահա ոճի բացակայության 7 նշան.
Ձեր զգեստապահարանը վինեգրետ է հիշեցնում
Իհարկե ոչ ոք դեմ չէ փորձարկումների, սակայն ամբողջ զգեստապահարանը չպետք է անհամատեղելի իրերից կազմված լինի: Պետք է հիշել, որ էլեկտրիկան և կոնտրաստների խաղը լավ է չափի մեջ:
Իրերի լավ նստելը ձեզ ավելի քիչ է հուզում, քան դրա արդիականությունը
Լայն տաբաթները նորաձև են և կարևոր չէ, որ դրանք ձեզ վերածում են մուլտհերոսի, կամ ձեր կազմվածքը շրջված եռանկյունի է, սակայն միևնույն է՝ դուք կրում եք նորաձևություն վերադարձած 80-ականների ոճի հսկա ուսերով պիջակ՝ փորձելով չմտածել, որ դրանում ռեգբի խաղացողի եք նմանվում: Հիշեք՝ հագուստը չպետք է փչացնի ձեր կազմվածքը:
Դուք ունեք իրերի ցուցակ, որոնք պետք է ունենա «յուրաքանչյուր կին»
Լաբուտեններ, «Բիրկին» պայուսակ, մուշտակ՝ իրերն, որոնք պետք է ունենա «ցանկացած կին»: Սակայն իրականում այդպիսի բան չկա․ այդ ցուցակը ձեր ոճին ոչ մի բան չի ավելացնի, առավել ևս՝ առանձնահատկություն չի հաղորդի: Իսկ մուշտակը ձեզ միանգամից միջին տարիքի կին կդարձնի:
Դուք պարբերաբար չգիտեք ինչ հագնեք
Զարմանալի է՝ չէ՞ որ առաջին հայացքից դուք գնում եք բոլոր նորաձև իրերը, սակայն զգեստապահարանում այդպես էլ չի հայտնվում ամբողջական պատկեր: Ինչո՞ւ այդ դեպքում դուք հագնելու բան չունեք, եթե սեզոնի բոլոր արդիական իրերը ձեր զգեստպահարանի մեջ են:
Պատասխանը պարզ է՝ գնելով որևէ նոր իր, լինի դա թրենդ կամ «հիմք»՝ դուք պետք է մտածեք առնվազն 3 կերպար, որին կարող եք ավելացնել գնված նորույթը: Եթե ստացվում է, ապա հանգիստ վերցրեք: Եթե ոչ, ուրեմն պետք է մտածել՝ արդյո՞ք այդ իրը դուք ընդհանրապես կհագնեք:
Դուք կախվածություն ունեք բրենդներից
Դուք ուշադրություն չեք դարձնում ոչ բրենդային իրերին, սակայն քիչ ճանաչում ունեցող բրենդերի մեջ էլ կարելի է գտնել իսկապես ոճային և գեղեցիկ իրեր:
Վինտաժը ձեր համար գիշերային սարսափ է
Ինչո՞ւ գնել հին ապրանքներ, եթե խանութները լի են սուպերնորաձև իրերով՝ կարծում եք դուք և շտապում խանութ՝ գնելու իրեր վերջին հավաքածուներից: Սակայն դուք իրավացի չեք․ պատմություն ունեցող իրերն ավելի արժեքավոր են նաև նորաձևության տեսանկյունից: Բացի այդ, նա ով կարողանում է մատուցել վինտաժը և համադրել այն ժամանակակից իրերի հետ՝ միանշանակ ունի ոչ միայն սեփական ոճ, այլև հիանալի ճաշակ:
Դուք ամեն ինչ «լուքերով» եք գնում
Եվ այդպես էլ կրում եք: Հարմար է, պետք չէ գլուխ կոտրել ներդաշնակ համադրություններ փնտրելու վրա: Սակայն հենց դա է բերում «հագնելու ոչինչ չկա» և զգեստապահարանում «վինեգրետային» վիճակի: